Diari Oficial de la Generalitat Valenciana


Sumari del DOGV 8043, del 19-05-2017 (2017/4278)

Extracte de la Resolució de 12 de maig de 2017, de la Conselleria d'Educació, Investigació, Cultura i Esport, per la qual es convoquen, per a 2017, les subvencions per al foment del valencià destinades a ajuntaments, mancomunitats de municipis i entitats locals menors de la Comunitat Valenciana i del Carxe.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8043

Data del DOGV
:   19-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4278


Data del document
:   12-05-2017

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 12 de maig de 2017, de la Conselleria d'Educació, Investigació, Cultura i Esport, per la qual es convoquen, per a 2017, les subvencions per al foment del valencià destinades a ajuntaments, mancomunitats de municipis i entitats locals menors de la Comunitat Valenciana i del Carxe. [2017/4278]  
BDNS (identif.): 347017.  
  
De conformitat amb el que preveuen els articles 17.3.b i 20.8 de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions.  
http://www.pap.minhap.gob.es/bdnstrans/index  
   
Primer. Entitats beneficiàries  
Els municipis, les mancomunitats de municipis i les entitats locals menors de la Comunitat Valenciana i els municipis del Carxe: Yecla, Jumilla i Abanilla que realitzen activitats de promoció de l'ús del valencià  
   
Segon. Objecte  
Activitats de promoció de l'ús del valencià en l'àmbit local.  
   
Tercer. Bases reguladores  
Ordre, 65/2016, de 18 d'octubre, de la Conselleria d'Educació, Investigació, Cultura i Esport, per la qual s'aproven les bases reguladores del procediment de subvencions a ajuntaments, mancomunitats de municipis i entitats locals menors de la Comunitat Valenciana i municipis del Carxe que realitzen activitats de promoció de l'ús del valencià. Aquesta ordre ha estat publicada en el Diari Oficial de la Generalitat Valenciana número 7900, de 20 d'octubre de 2016.  
   
  
Quart. Quantia  
L'import global màxim que podrà assignar-se en concepte d'aquestes ajudes per a aquesta convocatòria serà d'1.114.673,29 euros. Els programes i l'import que s'assigna a cadascuna és el següent:  
Programa a)  
Retolació en valencià.  
Dotació pressupostària màxima: 100.000 euros.  
Programa b)  
Cursos de valencià.  
Dotació pressupostària màxima: 50.000 euros.  
Programa c)  
Campanyes i accions de voluntariat lingüístic en valencià.  
Dotació pressupostària màxima: 30.000 euros.  
Programa d)  
Campanyes i accions d'acollida lingüística a persones nouvingudes.  
Dotació pressupostària màxima: 15.000 euros.  
Programa e)  
Activitats culturals: organització de fires de llibres en valencià, campanyes de teatre o cinema en valencià i festivals de música en valencià  
  
Dotació pressupostària màxima: 250.000 euros.  
Programa f)  
Accions, activitats i campanyes municipals de sensibilització i promoció de l'ús del valencià.  
Dotació pressupostària màxima: 100.000 euros.  
Programa g)   
Creació i funcionament d'oficines o serveis de promoció del valencià  
Dotació pressupostària màxima: 534.673,29 euros.  
Programa h)  
Acreditació de clàusules socials.  
Dotació pressupostària màxima: 10.000 euros  
Programa i)  
Ús del valencià en les xarxes socials de l'entitat municipal  
Dotació pressupostària màxima: 25.000 euros.  
   
Cinqué. Termini de sol·licitud  
El termini de presentació de sol·licituds serà de 15 dies naturals comptadors a partir de l'endemà de la publicació de la convocatòria en el Diari Oficial de la Generalitat Valenciana.  
   
València, 12 de maig de 2017.- El conseller d'Educació, Investigació, Cultura i Esport: Vicent Marzà Ibáñez.